Downloaded from YTS.MX
Official YIFY movies site: YTS.MX
Спортът отразява света, в който живеем.
И в него има доста нечестиви типове.
Постоянно се мъти нещо,
свързано с власт, политика,
пари, корупция.
Тъмните глъбини на играта.
Като мислиш за някой хакер, си представяш човек,
сврян в някое мазе и търсещ пробив в сложни системи за сигурност.
А той направи нещо доста просто.
Откри най-слабата точка.
С едно кликване аз отворих вратата. Той взе всичко, което искаше.
18 милиона файла, документи, имейли, договори, екселски таблици.
Кристиано Роналдо е обвинен за укриване на данъци.
В обществото се отвори прозорец, който не биваше да се отваря.
Изправени сме пред колосална измама.
Какво е "Дойен"?
Фирма в Лондон - собственост на казахски мафиоти.
Сякаш "Вълкът на Уолстрийт" нахлуваше във футбола.
Не става дума за жълти стотинки, а за сериозни пари.
Постоянно се чудиш кой е кукловодът зад тези разкрития.
Разбира се, че е сигнал за тревога. "Имаме ли доносник?"
Той ми каза: "Изчисти футбола и моето име".
Никой не знаеше кой го прави и какво следва. Всеки можеше да е.
ИГРА НА ТАЙНИ
Не обичам медийните изяви. Много пазя дискретността си.
Не знам какъв сценарий имате за филма...
И в крайна сметка не ми пука.
Освен ако не ме обрисувате като големия бандит в света на футбола.
Но добре, да започваме.
През 2015 г. Нелио Лукас беше супер.
Правеше сделки с всеки португалски клуб.
Нелио Лукас води един от основните инвестиционни фондове във футбола.
Той си прекарва приятно на плажа, тъй че благодарим, че си с нас.
Нелио Лукас основа компания на име "Дойен Спортс Инвестмънт".
В началото бяха представени като някой, който ще помага на клубовете.
Най-големият актив на клубовете са играчите.
Даваш им алтернативно финансиране, за да купуват тези активи.
Какво е нужно на футбола? По-добро и честно разпределение на парите.
Честно съревнование, равни възможности, професионализъм.
Ако клуб не може да си позволи даден играч, вместо в банката,
отива при "Дойен", а те купуват част от правата на играча.
Когато същият играч бъде продаден за 20-30 милиона евро,
техният марж на печалба ще е огромен.
Тъй че имаха хубав бизнесмодел.
От големите клубове до играчите и агенциите. Работехме с всички.
Станахме може би най-изтъкнатият и мощен играч
в индустрията.
За 4 години те успяха да инвестират над 100 милиона евро в играчи
и менажираха правата на много известни хора,
като Хави Ернандес, Неймар или Дейвид Бекъм.
Тъй че беше забележителен успех за толкова кратко време.
Той вечеря в най-скъпите ресторанти в Лондон, кара бентли.
Имаше яхта, струваща над 3 милиона евро.
Винаги на телефона или в самолета.
Телефонът ми беше отворен за всеки президент, мениджър, играч.
Ако звънна на президент и той види номера ми, знае, че е нещо важно.
В моя уатсап казвам, че съм винаги на линия за добра сделка.
Разбирах индустрията
и мисля, че имах успех.
Помня точно къде бях, когато се разчу.
Връщах се към офиса си.
Получих есемес от бразилски адвокат.
Той каза: "Видя ли Футбол Лийкс?".
Нямах представа за какво говори и той ми прати този линк.
Водеше към уебсайт, наречен "Футбол Лийкс".
И в него бяха договорите на някои играчи.
Беше качена много конфиденциална информация.
Моменталната ми реакция беше: "О, боже!". Защото пишех книга
за пазара на играчи и беше трудно да получиш достъп до договорите им.
А някой просто ги беше качил в общодостъпен уебсайт.
Възприехме го за нещо като Уикилийкс - уебсайт,
където се качват секретни документи, добити по не съвсем законен начин.
Не бяхме свикнали да четем този тип документи.
В тях имаше детайли и малки клаузи.
И изглеждаха редовни.
В сайта си имаха декларация,
твърдяща, че искат да осветят тъмните ъгли на футболния свят.
Беше им писнало от мръсотията на футболната индустрия
и дължаха на феновете да им покажат истинското лице на футбола.
Опитах се да пиша имейли на хората от уебсайта,
но те никога не ми отговориха.
"Джон" се появи, когато реши да проговори пред "Ню Йорк Таймс".
Представи се като "Джон"
и като представител на групата хора зад Футбол Лийкс.
Как се почувства, като прочете интервюто му с "Ню Йорк Таймс"?
Гадно беше.
Първоначално хората не схванаха размерите или мащаба на това.
И после то... някак си избухна.
Беше много важно за "Реал" (Мадрид) да поддържат
най-голямата си звезда щастлива. И това не е Гарет Бейл, а Роналдо,
който беше купен преди години с рекорден за света трансфер.
Публично, те обявиха трансфера
на Гарет Бейл за 90 милиона.
Световен рекорд е, нали?
Не искам да се замесвам. Не е наша работа да го коментираме.
Но не е лоша сделка. - 90 милиона са много пари.
Няма да коментирам сумата, но той си струва всяка стотинка.
Футбол Лийкс показаха,
че договорът на Гарет Бейл е струвал 101 милиона евро.
Забавно е. Не може да разстройваш Кристиано Роналдо.
Когато разкритията бяха пуснати,
бях напълно шокиран и отвратен. Намирам го за неправилно.
Не е ничия работа. Това е нещо лично.
Зашеметяващо е, дори само да си го помислиш.
Там са някои от най-големите имена във футбола - от Неймар
до Гарет Бейл,
и най-големият трансфер просто е разкрит на случаен уебсайт.
Породи много страх, защото никой не знаеше кой го прави.
И никой не знаеше какво следва. Всеки можеше да попадне там.
Като кажеш "спорт" в Португалия, това значи футбол.
Хората са залепени за екрана
и мнозина избират футбола пред семейството и работата.
Футболът е начин на живот в Португалия.
Има огромна страст към трите главни клуба:
"Бенфика", "Порто" и "Спортинг".
Роден съм с футбола.
Първият ми спомен е от "Порто".
И това стана животът ми - да играя футбол и да съм фен.
Винаги съм обичал магията,
скандирането, димките, знамената, песните. Всички тези неща.
Всеки ден, всеки ден... Правя го цял живот
и все още съм тук.
"Бенфика" е най-големият клуб в Португалия, с най-много фенове.
От другата страна е "Порто".
Те са антистоличният символ от севера, антифаворитът.
"Бенфика" е най-големият ни съперник.
За мен "Бенфика" представя корупцията и държавата.
Ние сме като Израел и Палестина, като Украйна и Русия.
Ясно помня деня на първия контакт.
Обядвах наблизо.
Получих странен имейл.
Отговорих: "Как мога да проверя автентичността на материала?".
Няколко минути по-късно получих още един имейл.
Беше скрийншот от пощенската кутия на "Бенфика".
Отвърнах: "Добре, изглежда истинско. Имате ли още?".
Там, откъдето дойде това, има още много.
Така получих 20 гигабайта с информация.
Беше размяна на имейли между много уважаван рефер
и човек от ръководството на "Бенфика",
в които те допускаха, че реферите да под контрола на "Бенфика".
Най-шокиращ беше списъкът с телефонни номера, адреси
и факти от личния живот на реферите.
Любовници, приятелки, бивши приятелки.
Гаджето на този рефер е дъщеря на еди-кого си и т.н.
Абсолютно срамна история.
Това е много сериозно.
Може да се използва за манипулиране на реферите.
Беше пълен шок.
Бяхме изправени пред колосална измама.
Знаех, че материалът в ръцете ни е взривоопасен.
Дали да ида в полицията?
Или да го разглася?
Тези рефери са били в услуга на "Бенфика".
Това е схема за реферска корупция в полза на "Бенфика".
В течение на шест месеца разкривахме имейли,
уличаващи "Бенфика" в измама.
От "Бенфика" искаха да ме арестуват в тв студиото, докато чета на живо.
Това са номерата, които съм блокирал,
защото фенове на "Бенфика" ми звъняха със смъртни заплахи.
Накрая аз и семейството ми трябваше да сменим адреса си.
Мислех си: "Кой ми праща това? Хакер?".
Много добър хакер очевидно.
Така и не научих кой ми го праща. Питах, но човекът не отговори.
Той беше много критичен към футболния свят.
Беше ясно, че фирмата "Дойен"
е най-големият инвеститор в "права на трета страна", а бяха неизвестни.
Искахме да знаем повече за тях.
Успях да си уредя 20 минути с Нелио и чаках разговора с нетърпение.
Той беше фасадата на този бизнес.
Този ловък агент.
Елегантни костюми, лъскави обувки, хубави зъби.
Тогава го попитах: "Кои са инвеститорите ви?".
"Много богати хора. Не, без имена.
Толкова са богати, че за тях това е като игра."
Беше много трудно да измъкнеш каквато и да е информация.
Някой ми се обади и ме насочи към този уебсайт. Беше изневиделица.
Беше странно.
Щом се появиха Футбол Лийкс, една от историите
беше за схемата и структурата на компанията им.
Имаше холдинг в Малта
и разделяне на активите с този Нелио Лукас.
Казах си: "Боже, това търсим от години!".
Разбира се, че е сигнал за тревога. "Откъде идва това? Кой го прави?
Имаме ли доносник? Моята сянка ли е? Моята дясна ръка ли е?
Моят адвокат? Моят компютърен експерт? Кой е?"
С адвокатите ми повдигнах обвинения към неизвестния извършител.
Направихме го в Португалия, защото уебсайтът беше на португалски.
В деня, когато са подали иска си пред властите,
получих първия имейл
от човека, стоящ зад Футбол Лийкс.
В един период хората зад Футбол Лийкс спряха
да пускат още документи в уебсайта.
И дадоха ексклузивни права на "Дер Шпигел".
Обадиха ни се от "Дер Шпигел" и казаха:
"Влязохме в контакт с един от хората зад Футбол Лийкс.
Той прие да ни даде много данни".
Имаше повече от 18 милиона документа.
Всичко - от имейли до договори, снимки, видео, екселски таблици.
Никой не знаеше колко документа има там
и кои ще бъдат следващите публикувани.
Тъй че се възцари голям страх във футболния свят.
Тези истории показаха изградените структури,
чрез които се плащаше на тези хора.
Загатваше се за елемент на потенциално укриване на данъци,
свързано с някои от най-големите играчи в света.
Треньори, играчи и агенти правеха фискално планиране
по един екстремен начин, с една цел: плащане на по-малко данъци.
Там бяха данъчните истории на Лионел Меси.
Жозе Моуриньо по онова време. Кристиано Роналдо беше замесен.
Привлякоха вниманието на данъчните от цяла Европа.
Кристиано Роналдо трябваше да се яви пред съда в Мадрид
и да се признае за виновен в укриване на данъци.
Бях в Мадрид да гледам процеса.
Беше много напрегнат ден с много информация.
Имаше много объркване и възбуда.
Най-добрият играч в света е на съд и не знае какво може да стане.
Кристиано Роналдо го грози присъда за данъчни измами.
Той ще плати 19 милиона евро,
за да изчисти досието си и да избегне ефективна присъда.
Представям си какъв страх е сковал футболния свят при тези разкрития.
Кой ще е следващият?
Защото имаше последствия.
Роналдо се съгласи да плати глоба от 19 милиона за укриване на данъци
Бях в къщата си в Лондон.
Беше много рано сутринта
и получих имейл от този човек - Артьом Лобузов.
Може ли да прочетете имейлите?
Първият имейл...
"Течът на информация е много по-голям, отколкото си представяте.
Цялата дейност на "Дойен" се знае. Заемите идват от инвеститорите,
бизнесмоделът работи в Бразилия, Турция и централна Азия". Дрън-дрън.
"Това и още много може да излезе в интернет. Не го искате, нали?
Но може да говорим."
Това беше сериозно, разбира се.
Не искаш някой да е в къщата ти, да мести нещата ти в спалнята,
да ти вади бельото, да отваря сейфа ти и да се мъчи да го отвори.
Той продължи: "Нямам интерес да вредя на вас или партньорите ви.
Нямам нищо против вас, дори ви уважавам за начина,
по който се изкачихте на върха на футболния свят".
Моят отговор: "Не знам кой сте, но кажете какво искате?".
Опитвах се да разбера кой стои зад това.
Моменталният му отговор също беше кратък. "Щедро дарение
и може да сте сигурен, че цялата информация ще бъде изтрита веднага."
Тогава аз попитах: "Какво имате предвид под щедро дарение?".
"Нещо между 500 хиляди и един милион
ще е добро дарение за този материал."
Всъщност бях изненадан. Мислех, че ще е много повече.
Започваш да мислиш: "Каква информация има той?
Какво ще публикува?".
Помислих си: "Добре, имаме работа с човек
в Русия, Китай или Северна Корея".
Но за да стане още по-странно, той ни каза:
"Можем да го разрешим при максимална секретност,
между избрани от нас адвокати". Помислих, че е шега.
Как може адвокати да са замесени в изнудване
или в подобни действия?
Артьом Лобузов представи своя адвокат.
И беше уговорен среща -
в една бензиностанция на магистралата,
в околностите на Лисабон.
Терминът "суперагент" е създаден от пресата. Не знам какво значи.
Ако ме питате лично, аз съм суперличност, тъй че...
Ролята на агентите във футбола е противоречива.
Те са смазката на трансферите, индустрия за 7 милиарда долара.
Доколкото знам, вие сте най-успешният агент в света?
Не съм броил парите на другите, но като опрем до цифрите
и до бизнеса, мисля, че сме най-преуспелите в света.
Това са шепа подобни хора,
стоящи в центъра на планета Футбол.
Те започват с Пини Захави, Мино Райола,
Жорже Мендеш и Джонатан Барнет.
Те определят къде ще кацнат накрая някои от най-големите таланти.
Най-известен съм покрай Гарет Бейл,
защото счупихме световния рекорд.
Това ни изстреля на самия връх.
При агентите, които от десетилетия изкарват огромни суми пари,
няма много прозрачност около начините на печалба
и точните й размери. Това ги устройваше идеално.
Футбол Лийкс показаха
огромната комисиона, която могат да изкарат и как го правят.
Разкриха механизмите в договорите. И някои от тях бяха доста гнусни.
Една от най-значимите истории във Футбол Лийкс
беше трансферът на Пол Погба обратно в "Манчестър Юнайтед"
от "Ювентус"
и паричната сума, отишла у агента на Пол Погба.
Разкри се, че са му платени десетки милиони евро за ролята му
просто да уреди сделката.
Изглеждаше напълно безумно.
Мино изкара много пари. Това прави ли го алчен?
Не мисля. Прави го доста умен.
Всеки фен на света иска отборът му да има най-добрите играчи.
Би трябвало да са благодарни на агента, че ги е докарал.
Мисля, че хората завиждат.
Бихте ли казали чак, че не ви пука какво мислят феновете за вас?
За мен? Изобщо не ми пука.
Нелио Лукас беше във връзка с този Артьом Лобузов няколко седмици.
Той дори прати контакта на адвокат, готов да седне с нас. Много странно.
Полицията каза: "Намерете публично място, където ви е удобно.
И със сигурност някой ще ви пази, ако нещо се обърка".
Аз избрах мястото - бензиностанция в Оейрас.
Исках оживено място.
Не знаех дали адвокатът ще дойде. Дали ще е сам, или с някого?
Представете си, че отивате някъде, там има камион и ви блъскат вътре.
Разбира се, че е страшно.
Съдебната полиция беше около бензиностанцията.
Имаше и двама полицаи вътре, на съседна маса,
тъй че да чуват разговора и да се намесят при нужда.
Емоциите, както може да си представите, бяха доста силни,
защото не знаеш какво да очакваш.
За радост, беше само среща между нас и този адвокат.
Започнахме като нормални хора.
"Добър ден, как сте? Аз се казвам така и така."
Опитаха се да предложат начин за трансформиране на това
в документ.
Опитваха се да намерят начин да заобиколят изнудването.
Тогава ги прекъснах и казах: "Вижте, искам да говоря.
Първо, не разбирам как ще обърнете изнудването
в договор? Звучи много странно".
Целта на Нелио Лукас беше Анибал Пинто да говори,
за получат повече следи
и да открият кой наистина стои зад атаката.
По време на разговора се опитах да обрисувам развой,
при който, ако той е наистина талантлив,
вместо да му плащам да мълчи, го наемам да работи при мен.
Създадох тази версия, за да измъкна повече от него
и тя проработи.
Анибал Пинто ми даде идея за квалификациите му.
Първо каза: "Той е много талантлив с компютрите.
И никога не го хващат. Помогнах му в казуса с една банка на Кайманите.
Той взе пари и накрая аз успях да го спася".
Това беше интересно за полицаите.
Те започнаха да виждат много съвпадения
със случай отпреди две години.
Чудеха се дали не е същият човек.
През 2018 г. "Джон" се свърза с мен
чрез криптиран имейл.
Търсеше адвокат, защото се боеше, че ще го арестуват.
Адвокат съм от 40 години, с фокус - защита на разобличители.
Все още съм адвокат на Едуард Сноудън
и Антоан Делтур, от когото тръгнаха Люкслийкс.
И Ерве Фалсиани, Суис Лийкс.
Тъй че, разбира се, бях заинтригуван от Футбол Лийкс.
Летях до Будапеща през август 2018 г.
Само за да проуча как бих могъл да му помогна.
Пийнахме, вечеряхме
и говорихме надълго и нашироко за неговия случай.
Беше важно да спечеля доверието му.
И той ми каза плана си,
изложен съвсем ясно:
"Искам да изчистя футбола и своето име.
Изчисти футбола и името ми".
Футбол Лийкс представи "Дойен" като организация на злото.
Започнаха да разкриват договори между нас и клубовете.
И наистина ни описваха много лошо. Много несправедливо лошо.
Единствената цел на "Дойен Спортс" е била да изкарва пари.
Вълкът от Уолстрийт нахлу във футбола.
Договорите бяха много строги и много детайлни.
Ако имаше оферта над дадена сума за определен играч,
клубът беше принуждаван да го продаде.
Ако играчът е продаден за тази сума,
"Дойен" взема от 10 до 50 процента от инвестираните пари.
Не бяхме виждали такъв договор преди.
В края на 2018 г. имаше разкрития, които наистина разтърсиха играта.
Хиляди и хиляди документи...
Цялата панорама на футбола беше изложена
по различни начини.
Вероятно ли е това да разтърси играта в глобален мащаб?
"Манчестър Сити" се притежава от брата на президента на Абу Даби
и е подозиран, че е надувал приходите си
по начин, изобличен като незаконен.
Сензационна новина. УЕФА реши, че "Манчестър Сити"
трябва да бъде наказан сурово за нарушен финансов феърплей.
По това време излезе и историята, която още има катастрофален ефект
за президента на ФИФА Джани Инфантино.
Това бяха срещите между президента на ФИФА
и тогавашния главен прокурор на Швейцария.
Разследването на Инфантино и тези срещи продължава.
Друга значима история около един от най-големите клубове в Европа
беше заговорът за създване на отделна суперлига.
Тя би засегнала всеки фен в Европа
и би разтърсила из основи футболния бизнес.
Този проект за суперлига се материализира,
макар и в толкова лош вид, че се разпадна след 48 часа.
Но беше най-близко в историята до земетръсно отцепване от този тип.
Имаше обща погнуса в широка част от публиката.
Имаше усещане, че футболът беше в упадък.
Но тези разкрития го потвърдиха.
Че играта е загубила ориентирите си,
че се е откъснала от онова, което беше.
А именно - тези футболни отбори в своите местни общности
да разсейват и радват хората за по няколко часа.
Вместо това се разви често вулгарен бизнес,
където се сблъскват власт и пари
и няколко актьори вземат, каквото могат от "играта на народа".
Постоянно се чудиш: "Кой е кукловодът
зад тези разкрития?".
В онзи момент футболната атмосфера
в Португалия беше напълно отровена.
Това е схема за реферска корупция в полза на "Бенфика".
Мъчехме се да открием повече за извора на фактите за "Бенфика".
Звъняхме на хора, на различни източници.
Започнахме да чуваме слухове,
но никой не казваше името му.
Но в ранния септември 2018 г. Случаят с "Бенфика" приключи.
И след края му един източник ни каза:
"Идете и погледнете в протоколите от делото".
"Добре. Защо?"
"Защото името на онзи, когото търсите, е там."
Казахме: "Леле! Добре. Да погледнем".
На сутринта отидох в съда.
Поисках разрешение да видя
документите от разследването.
Имаше папка със случая "Бенфика".
Гледах, гледах,
докато стигнах до една страница.
Имаше ръчно писана бележка от обществения следовател.
Описваше се част от разследването
и част от срещата в бензиностанцията на магистралата.
"Това разследване тръгна от жалба на "Дойен Спортс"
срещу неизвестен извършител. Жалба от Нелио Лукас срещу Артьом Лобузов.
Има идентифициран заподозрян."
Ето го и него.
Руи Пинто.
Така открих името на Руи Пинто.
Беше в публично достъпните документи.
У вас ли е списанието? - Да.
Може ли да го видя? - Да. Не сте ли го виждали преди?
Заглавието е: "Хакерът, откраднал тайните на "Бенфика".
В дребния текст пише, че той е компютърен гений
и че е създал Футбол Лийкс с информация от "Дойен",
"Реал" (Мадрид), "Порто" и "Спортинг".
И че го разследват в Португалия, и в Испания.
Открихме, че е младо момче от Порто
и че живее в чужбина.
И че е самоук в компютрите.
На корицата на списание "Сабадо" пише,
че заподозряният в кражба на тайни от "Бенфика" е португалски хакер.
Като пуснахме тази история, тя седмици наред не слезе от новините.
Руи Пинто създаде Футбол Лийкс.
През 2015 г. той започва да навлиза във футбола,
и да се рови във фирми и клубове.
Месеци наред телефоните на баща му и сестра му се подслушват.
Но един ден прихващат съобщение на телефона на бащата на Руи Пинто
за купени самолетни билети до Будапеща, Унгария.
Бащата и мащехата на Руи Пинто са проследени от аерогарата
до неговия апартамент в Будапеща.
После Руи Пинто е изненадан в дома си рано сутринта
от унгарската полиция, която носи европейска заповед за арест
с името Руи Пинто на нея и издадена от португалските власти.
Арестът на мозъка на Футбол Лийкс
беше световно заглавие, заради лудите истории години наред.
Здрасти. Аз съм Руи Пинто. Аз съм Джон -
разобличителят с Футбол Лийкс.
Джон, Руи Пинто, Артьом - това е един и същ човек.
Ето го, с тази прическа... Това е човекът зад Футбол Лийкс.
Ченето ти увисва.
Беше някак смешно, че това малко хлапе
беше вдигнало такава олелия.
Студентче с щръкнала коса,
с раница и херувимско, детско лице.
Просто не пасваше в калъпа
за човек, внесъл толкова много хаос във футболния свят.
Това е очарователната страна. Като мислиш за хакер, си представяш
човек, сврян в някое мазе и вършещ много сложни неща,
търсещ пробив в сложни системи за сигурност.
А той направи нещо доста просто. Пусна малко фишинг.
Просто праща имейли на хората. А те не знаят как се ползват компютри.
Получих имейл, очевидно от спортния директор на "Порто",
който искаше да сподели файл с информация за играчи.
Някой праща имейл с атачмънт или линк,
който изглежда достоверен, и хората ще кликнат.
Счетох го за редовен. И натиснах да отворя файла.
По много логичен и много прост начин
той просто намери най-слабата точка в една компютърна система.
Фактически с това кликане аз отворих вратата.
Той просто е влязъл и е взел всичко, което е искал.
Докато не го хванаха.
Португалските власти издадоха европейска заповед за арест,
за да бъде той екстрадиран в Португалия.
Знаехме, че скоро ще го качат на самолета.
През март 2019 г. Беше екстрадиран в Португалия.
Разпита го съдия и го пратиха в предварителния арест.
Последва нова глава
в тази сага, в тази сапунена опера.
Пратиха го в затвора.
Уилям Бурдон, с когото бях работила по други случаи,
дойде в офиса ми в европарламента и ми каза:
"Обадиха ми се да защитавам млад човек, арестуван в Унгария.
Подозират, че той е източникът зад Футбол Лийкс.
Влиза в затвора и ще го съдят в Португалия".
Аз казах: "Португалия не направи нищо
по случаите с пране на пари и данъчни измами,
които видяхме благодарение на Футбол Лийкс.
И сега ще се фокусират върху човека, разкрил
незаконните дейности?".
Уилям помоли: "Ще ми трябва добър адвокат в Португалия
да ми помага с този случай".
Тъй че свързах Уилям с Франсишку Тешейра да Мота.
Уилям Бурдон и аз стигнахме до извода,
че ще е добре да работим заедно.
Докато той беше в затвора, ходехме там по 1-2 пъти седмично.
На него не му харесваше това, което виждаше във футбола.
Тези "права на трета страна" за него унищожаваха футбола.
Той мислеше, че това е погрешно и е скрито от обществото.
И той решил да го разгласи.
В Португалия имаше много вълнения. Всички го наричаха "хакера".
Беше обрисуван по много негативен начин.
И аз постоянно питах: "Как може португалските власти
да подгонят Руи Пинто заради жалбата на "Дойен"?".
Втората награда се дава на човек,
който сега е затворник в Португалия.
По същото време една политическа група в Европарламента
даваше награди на хора, разкрили нещо нередно.
Той е архитектът на случая с разкритията Футбол Лийкс.
Отидох там, защото сред наградените беше Руи Пинто.
Някои могъщи хора биха предпочели да запазят истината
за корупцията във футбола в сянка, но това е неприемливо.
Всички фенове, които държат повече на ценностите, а не на парите,
би трябвало да подкрепят Руи Пинто.
Тъй като Руи Пинто не можеше да бъде там,
те ме помолиха, ако мога, аз да му връча наградата.
Тъй че реших да искам разрешение от властта да го посетя в затвора.
Мисля, че беше доволен и усети, че това наистина е признание,
че част от обществото наистина оценява стореното от него.
При първата среща се изненадах. Изглеждаше много по-млад...
И с тази смешна форма на косата.
Беше много сериозен и убеден
във важността на това, което е направил.
Трябваше да участвам в нещо по-голямо. Трябваше...
Да се опитам да донеса промяна.
За мой късмет, имах шанса
да се сдобия с много документи,
свързани с футбола.
Следващите стъпки бяха да...
Да се опитам да разоблича нередностите.
Бях впечатлена от момчето.
Наистина впечатлена.
Общественото мнение малко по малко се промени.
Помните ли какво стана на някои стадиони?
Благодарим ти, Руи Пинто!
"Освободете Пинто!"
Хората викаха: "Освободете Пинто!".
Защото общността от играчи
разбра какво е сторил Пинто
и това го правеше приятел на футбола.
Руи Пинто беше задържан превантивно
и много демонстрации настояваха за освобождаването на младежа.
Видях във фейсбук, че правят демонстрация в защита на Руи Пинто.
Свързах се с тях и питах може ли да доведа 200-300 фенове на "Порто".
И ние решихме да се включим, не само като граждани, но и като фенове.
Защото човек, направил добро, е наказан.
Мисля, че Руи Пинто трябва да е награден като национален герой
за своето откритие
и за това, че ни го разкри.
Лежа повече от година в затвора.
Беше ядосан, гневен,
че властта реагира на оплакванията на мошениците
и подгонва разобличителя, вместо самите мошеници.
За мен и за Футбол Лийкс е важно, че документите са автентични.
Не ми пука откъде са. Аз подавам сигнал и трябва да ги оповестя.
Само това има значение за мен.
Щом научих, че "Дойен"
е основният обвинител на Руи Пинто,
проведох свое разследване на "Дойен".
И какво открих? Че това е
компания, която дори няма седалище в Португалия.
Базирани са в Малта - вече е доста съмнително.
Че този португалец - Нелио Лукас, е фасадата на фирмата.
Малта е в ЕС и не е забранено, нито е престъпление
за ползваш данъчна юрисдикция, която оптимизира резултата от бизнеса ти.
Ако мога да платя пет вместо десет, защо да плащам десет?
По някаква причина тези неща ги има. Не съм ги създал аз.
Какво имаха срещу нас? Нищо.
Могат да твърдят: "Тези хора изкарват много пари". Добре.
Не се занимаваме с жълти стотинки, а със сериозни пари.
Тъй че те се опитваха да разберат: "Кой стои отзад? Откъде са парите?".
Бях свидетел в делото срещу Руи Пинто.
В деня, когато се явих в съда като свидетел,
съдията ме пита: "Обяснете ми как партньорите ви изкарват пари?".
Що за глупав въпрос. Казах: "Вижте, не знам как изкарват пари".
Кой стои зад Нелио Лукас е много интересен въпрос.
В документ от Футбол Лийкс пише:
"Нелио Лукас трябва да е единственото лице на "Дойен".
Никой не бива да знае кой стои отзад". А зад него е
фамилия казахо-турски олигарси - семейство Ариф.
Когато се срутват СССР и Берлинската стена,
те печелят състоянието си от минерални изкопаеми.
Изграждат огромна и тайна империя.
Лабиринт от офшорни фирми във всички най-лоши данъчни убежища по света.
Те са четирима братя
и Тефик Ариф е единствената публична фигура.
Първо беше базиран в Турция. После се премести в САЩ,
където започна да инвестира в имоти в съдружие с Доналд Тръмп.
Конгресът на САЩ наскоро установи, че те са организация,
перяща пари за руската мафия.
Мислели са, че футболът ще е добра инвестиция.
В един момент решават да отворят офис в Лондон
и го наричат "Дойен Спортс".
След 2010 г. Тефик Ариф иска от сина си
Ариф Ефенди да отиде в Лондон
и да управлява "Дойен Спортс" с Нелио Лукас.
Заради миналото на фамилията и техните връзки
в главите на хората веднага се ражда
нещо неясно, мътно, или странно.
Моментално си представяш хора с дълги бради, с калашници.
Не, това са хора с костюми, големи инвестиции, международни сделки.
От тук насетне просто инвестираш пари по най-добрия възможен начин.
Първата диря, която праща полицията по петите на Руи Пинто,
е срещата на магистралата между Нелио Лукас и Анибал Пинто.
Анибал Пинто спомена, че е представлявал клиента си
в предишно разследване, когато той е хакнал една банка.
Няколко години преди Футбол Лийкс някой е проникнал в сървъра
на "Каледония", офшорна банка, базирана на Каймановите острови.
На 18 септември 2013 г. Руи Пинто влиза в сървърите на "Каледония"
и в сметката на един клиент, и превежда 46 000 долара
по своя сметка в "Дойче Банк" в Лисабон.
Трансферът остава незабелязан.
Но после през октомври той се връща в банка "Каледония"
и превежда 310 000 долара.
Тази конкретна сума е част от пенсионен фонд,
тъй че те веднага забелязват липсващите 300 000.
Първо Руи Пинто каза: "Не, нямам нищо общо с това. Парите са мои".
После осъзна, че тези 310 000 не са негови, и ги върна,
но каза, че другите 46 000 долара са си били негови.
Адвокатът му Анибал Пинто отиде при адвокатите на банка "Каледония"
и каза: "Добре, да се съдим. Ще призова всичките ви клиенти
и целият свят ще узнае, че банката ви е била хакната".
На мига адвокатите на банката казват: "Не, да се споразумеем".
Руи Пинто ще върне половината от тези 46 000 долара,
и точка. В правен смисъл това е приключено дело в Португалия.
Досието на Руи Пинто е чисто.
Но банка "Каледония" ни каза нещо за миналото на Руи Пинто.
То не се връзва с историята, която той разказва за себе си,
как е подал сигнал като Робин Худ на футболната индустрия.
Нарушена кореспонденция, хакерство, компютърна измама,
незаконен достъп, незаконно подслушване.
"Каледония" разказва история за човек, влязъл в банка
на офшорна територия, за да търси пари.
Някой, който се е опитвал да се обогати.
Това е тъмната страна в собствената му история,
която не се връзва с останалото.
Противоречиво е. Защото виждаш човек,
който би трябвало да има някакви способности.
Направил е нещо, за което се изискват познания.
В същото време той вероятно не е най-умният на света.
Да вземеш пари от банка и да ги пратиш в собствена сметка...
Малко е... Като минимум поне се опитай да ги разпръснеш някъде.
Открихме, че "Дойен Спортс" нямат абсолютно никакъв интерес
към кариерите на футболистите, в които инвестират.
За тях играчите бяха като предмети.
Например, когато Бразилия се класира на световния полуфинал през 2014 г.,
те са писали: "Неймар, кучко. Негрото ще ни изкара пари".
Друг пример е Радамел Фалкао. През 2013 г. той премина в "Монако".
Те имаха много добра печалба от сделката с Фалкао, но искаха още.
Пуснали са съобщения от уотсап между вас и Ариф. Ще ги прочета на глас.
Вие казвате за Фалкао:
"Капутът отиде в "Монако". Кариерата му приключи".
Това е между него и мен.
Ако вляза в телефона ви и започна да чета съобщенията,
сигурно ще намеря нещо, което не искате да се изнася.
Все едно да видя момиче в ресторант и да кажа: "Готини цици и задник".
Вие го четете извън контекста и казвате: "Що за избор на думи?!".
От документите виждаме, че "Дойен" често ползва проститутки.
Нелио Лукас и Ариф Ефенди често обсъждат проститутки в уотсап.
За да е дискретен, Ариф Ефенди нарича проститутките "футболисти".
"Организирай футболисти сега. Не губи време, мамка му.
Че останем като снощи на сухо."
Определено аз не съм замесен в това. Със сигурност. На 100 процента.
Направете най-голямото си, най-дълбоко разследване.
Ясно. Ще разкажете ли за пътуването ви до Маями през август 2013 г.?
През август 2013 г. Има промотурнир в Маями
с някои големи европейски отбори.
Беше пътуване като всяко друго. Отидох да видя предсезонните мачове.
Основната му цел не е да гледа футбол, а да продава един играч,
в когото има дял - французина Жофри Кондогбиа.
В договора му има клауза за откупуване за 20 милиона евро.
Затова Нелио Лукас прави всичко възможно Кондогбиа да бъде продаден.
И ние го знаем, защото те го обсъждат в уотсап.
В един момент Нелио Лукас пише до Ариф Ефенди...
Той казва, че дори Флорентино Перес, президентът на "Реал" (Мадрид),
е свалил връзката си и е танцувал на купона.
Отидохме в един клуб. Пийнахме добре и се забавлявахме.
Нещо нормално между приятели. Радвам се, че му хареса.
Най-интересно е какво става на следващия ден.
Семейство Ариф има огромен мезонет на Фишър Айлънд,
който е островът на милиардерите точно до Маями Бийч.
Нелио Лукас пише на Ариф Ефенди...
Текстовете са пределно ясни, че ще има секс парти
и че момичетата, които ще доведе, са проститутки.
И че искат да поканят Флорентино Перес.
Бащата на Ариф - Тефик Ариф... Ариф Ефенди го нарича "Скип".
Нелио отговаря: "Тогава ще дам стаята на Скип на Флорентино".
Ариф отговаря: "За 20 милиона евро, за Кондогбиа".
Не разпознавам тези текстове. Определено не са от мен.
Ако искам да правя нещо подобно, не ми е нужно разрешение.
Нещо като: "Филмът е хубав,
но ако прибавиш секс сцена, ще стане много по-интересен".
Поне помисли и излез с по-добра история.
Флорентино Перес категорично отрича
присъствието си на това парти.
В друг текст няколко дни по-късно Нелио Лукас казва на Ариф Ефенди,
че Флорентино Перес се интересува от играча, но би платил само 15.
Накрая "Монако" приема да плати 20-те милиона и да купи Кондогбиа.
Септември 2020 г. Първи ден от процеса срещу Руи Пинто
в главния съд на Лисабон и интересът е огромен.
Беше стълпотворение. Имаше дузини репортери от цял свят,
чакащи отвън началото на процеса.
Беше пълно с полиция.
Имаше зяпачи и широката публика се опитваше да разбере цирка.
Кога Руи Пинто ще направи изявление?
Аз не върша престъпления. Почтен адвокат съм и тук ще изясня нещата.
Беше централно събитие за цялата страна.
Руи Пинто е обвинен в 90 престъпления,
сред които опит за изнудване.
Очакваха го много години затвор.
Руи Пинто представлява един свят, свободен от корупция
и не действа от алчност или личен интерес.
Той се бори за по-добро общество.
Той не влиза през главния вход, а през гаража.
Носи бронирана жилетка в съдебната зала.
Извънредни охранителни мерки, невиждани дотогава в Португалия.
По същото време има процес срещу терористи,
в който са обвинени членове на "Ислямска държава".
И мерките за охрана не бяха чак такива.
Хора бяха загубили много пари. Репутациите им бяха на пух и прах.
Бяха бесни, че са изтекли най-съкровените им бизнес тайни.
Ако си вбесил толкова много хора, има вероятност един или двама
да поискат да ти навредят.
Знанието е власт.
Тъй че хората с власт се опитват за ограничат знанието на другите.
Мисля, че Руи отвори един забранен прозорец в обществото.
Обвинен е в 90 престъпления като незаконен достъп,
нарушаване на кореспонденция, незаконно влизане.
Хакерът заяви пред съда, че не се е считал за хакер,
а за разобличител, разкрил обширна информация,
която е позволила да започнат няколко разследвания,
и то не само в Португалия, но и в други европейски страни.
Благодаря, че днес ме слушате. Името ми е Едуард Джоузеф Сноудън.
Последната равносметка от всеки подаден сигнал
е в неговите последствия.
Руи Пинто е Едуард Сноудън на борбата срещу корупцията.
В случая с Руи Пинто, няма спор,
разкритите истории
служат на обществения интерес. Надявам се да се съгласите.
Изключителен разобличител като Пинто трябва да се защити.
Трябва съдията да види,
че той се е пожертвал в името на обществения интерес.
Мисля, че е обида за Едуард Сноудън да го сравняваш с Руи Пинто.
Не може да ги сравняваш. Просто не може.
Защитата на разобличителя за мен е леко притеснителна.
Идеята е, че някой де факто влиза в къщата ти,
проверява дали не си лош човек и после си тръгва.
Не става така. Резултатът не оправдава средствата.
Питахте ли го откъде идва информацията му, или не ви пукаше?
Питах го.
Никога не го каза ясно и аз реших да не настоявам повече.
Може ли да обясните как Руи Пинто е получил материалите?
Не се тревожа за това. Като адвокат не ми е нужно да знам.
Детайлите от неговото приключение не ме интересуват.
Не ми дреме.
Какво променя това?
В първия ден в съда Руи Пинто каза, че само е разобличавал
и никога не е искал пари в замяна на неразкриване на информацията.
"Дойен" е главният ищец,
довел пирата пред съда.
Важното нещо в процеса е опитът за изнудване.
Не се връзва с историята, която Руи Пинто разказва за себе си.
Те се опитаха да го обрисуват като Давид срещу Голиат.
Онези от "Дойен" са бандити, фрашкани с пари,
а той идва изневиделица и се опитва да ги разобличи.
Не може да не се говори за изнудването.
Той беше казал, че иска да изчисти тинята от футбола.
Ако той в един момент се е опитал да спечели
от достъпа си до файлове, в които не е бивало да прониква,
това хвърля малко петно на всичко.
Ще е първородният грях за проекта Футбол Лийкс.
Той никога не е имал намерение да вземе някакви пари.
Било е просто игра.
Реших да играя с тях. Свързах се с Нелио Лукас.
Фактически казах: "Да, имам някои документи за "Дойен".
Исках да видя реакцията им. Исках да знам
колко ценни бяха тези документи за тях.
Исках да знам докъде са готови да стигнат.
Той се е престорил, че иска да получи пари,
за да покаже страха им.
Защото ако приемеш да платиш пари,
значи си вманиачен да пазиш закона на мълчанието.
Ако Пинто не се интересува от нещо, то са парите.
Не му пука изобщо.
Няма грам смисъл в това, че те само са се опитвали да видят
колко са готови да платят от "Дойен".
Има имейли между Руи Пинто и Анибал Пинто
за отваряне на сметка в Малта,
защото щял да има парични постъпления.
Иронично е, че той се бори срещу финансови и данъчни измами,
но сам вижда, че ще плаща по-малко данъци в Малта, отколкото в Унгария.
Мисля, че Руи Пинто свърши отлична работа.
Помогна на португалците и на света
да разберат всичко, което се случва във футбола.
Той постигна всичко това.
Цялата сложна машина беше разглобена.
Ще го поканя да дойде на мач,
за да могат всички да го аплодират и да му благодарят за направеното.
Може да се каже, че, благодарение на Руи Пинто, незаконните практики
на някои актьори във футболната индустрия вече не са възможни.
Помня всичко, изписано за мен.
Те те наричат "престъпник",
сякаш си служил на най-злите организации в света.
Не можеш да спиш. Ставаш нервен.
Губиш бизнес възможности.
Онзи, който беше шеф на "Дойен"... Не искам да споменавам името, но...
Това, което правеше, цялото му дело във футболния свят беше ужасно.
Тръгнаха криминални разследвания в няколко страни.
Истинско осъзнаване на мръсните номера във футбола.
Как бяха приети тези истории?
Искате ли честен отговор? На хората не им пука.
Върти се в новините няколко дена,
но другия уикенд Кристиано вкарва два гола, и всичко отминава.
Абсолютният парадокс на тази история е,
че в началото на процеса той беше само защитен свидетел.
И в същото време е обвиняем.
Той навреди много на мен, на фирмата ми, на семейството ми.
Надявам се да си плати за стореното
и съм сигурен, че правосъдието ще го накара да плати.
В началото вероятно е имало финансова мотивация,
но мисля, че после той се е променил.
И че целта му наистина е била да разкрие неща, които счита за лоши.
Това са двете му версии. Герой и злодей.
Поставя ума ти пред голяма дилема.
Казва ти, че светът наистина действа в сивата сфера.
Няма нищо напълно чисто,
нито пък обратното - пълно зло.
Има една размита смес по средата, в която всички ние действаме.
Руи Пинто отказа интервю за този филм.
Той е обвинен в 90 престъпления.
Две години след началото му процесът остава отворен.
Присъда се очаква през есента на 2022 г.
"Дойен Спортс" затвори през 2017 г.
Нелио Лукас поддържа връзки във футболната индустрия.
Той прави инвестиции и в минодобив, недвижими имоти и старт-ъпи.
Ариф Ефенди отказа интервю за този филм.
Той определи обвиненията, че "Дойен" или фамилия Ариф
са били замесени в пране на пари или връзки с руската мафия,
за "напълно фалшиви".
И заяви, че текстовете от уотсап, са лична комуникация,
извадени са от контекста и съдържат фалшиви твърдения.
Сега стои зад друга спортна агенция в Лондон.
"Бенфика" отказа да коментира съдържанието на хакнати им имейли.
Според адвокатите им имейлите са придобити незаконно
и представени манипулативно.
ФК "Порто" беше глобен в граждански съд
за разкриване на търговски тайни на "Бенфика".
Мино Райола отказа интервю за този филм.
Той почина през април 2022 г.
Флорентино Перес отрече да е бил на Фишър Айлънд
в апартамент на семейство Ариф.
Документите Футбол Лийкс бяха споделени с авторите на филма
от "Дер Шпигел" и Европейско сътрудничество за разследване.
Имейлите и текстовете във филма бяха съкратени с цел яснота.
Превод МИЛКО СТОЯНОВ
Филмът е обработен в ДОЛИ МЕДИЯ СТУДИО